
Lietuvos Respublikos Vyriausybė

nutarimas

1
2

DĖL LIETUVOS RESPUBLIKOS DALYVAVIMO EUROPOS BENDRIJOS ELEKTRONINIO KEITIMOSI DUOMENIMIS TARP ADMINISTRACIJŲ PROGRAMOJE (IDA)

2003 m. gruodžio 31 d. Nr. 1705

Vilnius

Siekdama užtikrinti efektyvų Lietuvos Respublikos dalyvavimą Europos Bendrijos elektroninio keitimosi duomenimis tarp administracijų programoje (IDA) ir atsižvelgdama į 1999 m. liepos 12 d. Europos Parlamento ir Tarybos sprendimus – 1719/1999/EB dėl transeuropinių tinklų gairių, apimančių ir bendros svarbos projektus, skirtų elektroniniu būdu keistis duomenimis tarp administracijų (IDA), ir 1720/1999/EB, kuriuo patvirtinamas veiksmų ir priemonių paketas siekiant užtikrinti transeuropinių tinklų sąveikos gebą ir galimybę jais naudotis elektroniniams duomenų mainams tarp valstybės valdymo institucijų (IDA), – bei 2003 m. lapkričio 20 d. Briuselyje pasirašytą Europos Bendrijos ir Lietuvos Respublikos susitarimo memorandumą dėl Lietuvos dalyvavimo Bendrijos elektroninio keitimosi duomenimis tarp administracijų programoje (IDA), Lietuvos Respublikos Vyriausybė nutaria:

1. Įgalioti Vidaus reikalų ministeriją koordinuoti Lietuvos Respublikos dalyvavimą Europos Bendrijos elektroninio keitimosi duomenimis tarp administracijų programoje (IDA).

2. Nustatyti, kad susijungti su Europos Bendrijos elektroninio keitimosi duomenimis tarp administracijų programos (IDA) paslaugų tinklais naudojamas saugus valstybinis duomenų perdavimo tinklas, administruojamas valstybės įmonės „Infostruktūra“.

3. Pavesti:

3.1. vidaus reikalų ministrui – iki 2004 m. vasario 1 d. patvirtinti elektroninio keitimosi duomenimis su Europos Sąjungos ir valstybių narių administracijomis taisykles;

3.2. Užsienio reikalų ministerijai – pranešti Europos Komisijai apie šio nutarimo 1 punktu įgaliotą instituciją.

Finansų ministrė,

pavaduojanti Ministrą Pirmininką
Dalia Grybauskaitė

Vidaus reikalų ministras
Virgilijus Bulovas

